b'\n_START_ARTICLE_\nBrachycentridae\n_START_SECTION_\nUtseende\n_START_PARAGRAPH_\nMiddelsstore, ofte sv\xc3\xa6rt h\xc3\xa5rete v\xc3\xa5rfluer. Vingene er forholdsvis brede. Antennenes f\xc3\xb8rste ledd er korte og sv\xc3\xa6rt h\xc3\xa5rete. Maksillarpalpene hos hannene er tre-leddete, sv\xc3\xa6rt h\xc3\xa5rete. Forbeina har to sporer, mellom- og bakbeina tre (det siste er ganske uvanlig hos v\xc3\xa5rfluer).\n_START_SECTION_\nLevevis\n_START_PARAGRAPH_\nLarvene, som lever i sakteflytende elver, filtrerer n\xc3\xa6ringspartikler fra vannet, det finnes ogs\xc3\xa5 arter som samler n\xc3\xa6ringspartikler fra bunnen eller er planteetere. De bygger et larvehus av plantedeler, i det siste larvestadiet er huset, som er festet til vegetasjonen, vanligvis laget av bare silke.\n_START_SECTION_\nUtbredelse\n_START_PARAGRAPH_\nFamilien Brachycentridae er utbredt p\xc3\xa5 den nordlige halvkulen.'